ANC-koukus sê oor doodstraf, borgtog vir geweld teen vroue en kinders | Maroela Media
Die ANC se parlementêre koukus het Maandag terugvoer gegee ná hy oor die naweek doodstraf en borgtog vir oortreders van geslagsgebaseerde geweld bespreek het. Die koukus het doodstraf verwerp, maar is ten gunste van veranderinge aan die wetgewing oor borgtog vir die oortreders.
Hoofsweep Pemmy Majodina het gesê die Wet op Seksuele Misdrywe en die Wet op Gesinsgeweld sal gewysig word om strenger strawwe vir oortreders toe te laat. Dit sluit in dat geen borgtog toegeken sal word aan persone wat beskuldig word van geslagsgebaseerde geweld nie.
Sy het gesê die ANC sal egter nie reageer op 'n "populistiese versoek" dat doodstraf weer ingestel moet word nie. "Die Grondwet gee aan ons die reg tot lewe en ons het as lede van die parlement 'n eed afgelê dat ons ons aan die Grondwet sal onderwerp en ons kan nie dan sommer net goedsmoeds vra vir doodstraf nie."
Die ANC-koukus in die parlement ondersteun bykomende maatreëls insluitend dat 'n nasionale noodtoestand afgekondig moet word, dat die nasionale register vir seksoortreders publiek gemaak moet word en dat lewenslange tronkstraf, sonder die moontlikheid van parool, op oortreders toegepas moet word.
Snaaks dat hulle nou die grondwet respekteer soos dit hulle pas
Ek dink dat as mense nie borgtog kan kry nie net op grond van n klagte van geweld dit kan aanleiding gee dat moontlik onskuldige mense onnodig aangehou word. Hierdie voorstel sal baie goed oorweeg moet word.
Doodreg ANC. Die grondwet sê almal het reg op lewe. Hoekom word mense se regte weggeneem deur moordenaars maar hul mag ń reg hê
Maak selfde soos grondbesit, verander dit. Of hoe…? of kan net artikel 25 ge"edit" word……
DIE GRONDWET gee aan ons fiecreg op lewe. Wat 'n bkerrie grap, wat van die vermoordes se reg op lewe